ร้าน sushi อยู่ย่าน ginza เลย แต่ราคาอาหารชุดกลางวันคุ้มแสนคุ้ม คิวยาวหน่อย แต่รับรองว่าถูกใจแน่นอน ราคาเซตกลางวันเริ่มตั้งแต่ 1,000เยนขึ้นไป
 เมนูที่สั่ง เป็นเมนูแนะนำของทางร้านซึ่งมันราคาดีมาก

ข้าวชิราชิรวม หน้าปลาเมกุโร่และปลาไหล สั่งขนาดใหญ่ รุ่นทานได้1.5คนค่ะ ราคา 1800เยนเนต ข้างล่างถ้วยยังอุดมไปด้วย กุ้ง ไข่ปลาแซลมอน ไข่หวาน ปลาหมึก และอื่นๆ 

นิกิริรวมราคา 1800 เยนเนต มีทั้งชูโทโร่ อิคุระ และไข่หอยเม่น คุ้มจริงๆ (แต่ชิราชิคุ้มกว่านะคะ ถ้าใครลังเล เลือกชิราชิเถอะ)

ในเซตมีมิโซะซุปเติมได้ไม่อั้นด้วย และมีชาเขียวบริการฟรี

มื้อกลางวัน เป็นราคาเนต และไม่รับบัตรเครดิต แนะนำให้ไปรอก่อนร้านเปิดเล็กน้อย จะได้เข้ารอบแรก ซึ่งรับได้ประมาณ 35-40คน ร้านมี2ชั้น